
AUCTORE  GULIELMO  B.  THORNTON. 


IVjtuLTi  varios  morbos,  utpote  maxime  horri¬ 
biles,  puerperis  infestissimos,  et  ingentem  vim 
mortalium  quotidie  abripientes  locaverunt.  Va¬ 
rii  diversos  morbos  hanc  palmam  tulisse  dixe¬ 
runt  ;  variisque  affectionibus  morbosis  tribue¬ 
runt.  Ego  vero  palmam  puerperarum  perito¬ 
nitidi  tribui  volo  ^  morbo  sane  saevissimo,  cui 
puerperae  maxime  obnoxiae  sunt,  et  medico¬ 
rum  attentionem  quam  maxime  sibi  vindican- 

te,  tum  ob  saevitiam,  qua  per  generis  humani 
partem  pulcherrimam  amabilissimamque  gras¬ 
satur,  cum  ob  tenebras  densamque  caliginem 
quibus  magnopere  offunditur  ;  nam  inquit 
White,  “  Scarce  any  two  authors  have  de- 
scribed  this  fever  alike  ut  etiam  praeclarus 
Burserius  in  verbis  sequentibus  :  De  hujusce 
morbi  natura,  causis  et  curatione,  tantam  in- 
venio  inter  auctores  dissentionem,  tantam  opi- 
“  nionum  varietatem,  ut,  cui  tyrones  fidem  ha- 
beant,  quem,  ut  ducem,  sibi  proponant,  decer- 
ni  minime  possit.’’  Nonnulli  hunc  morbum 
inflammatorium  reputarunt ;  alii  typhum  modi¬ 
ficatum  ^  alii  autem  ex  his  duobus  compositum. 
Plerumque  ^febris  puerperarum  in  urbibus,  et 
praesertim  in  nosocomiis,  frequentior  et  funes¬ 
tior  est,  quam  in  rure  aedibusque  privatis. 
Attamen,  cum  in  quibusdam  regionibus  epide¬ 
mice  grassatur,  pede  aeque  funesto  rus  ac  ur¬ 
bem  pervagari  videtur,  nullique  ordini  puerpe¬ 
rarum  parcit.  Hic  enim  morbus 

- aequo  pulsat  pede  pauperum  tabernas 

t 

“  Regumque  turres,’’* 

Omnibus  temperamentis,  fartibus  et  debili- 

bus,  inflammatoriis  et  valde  excitabilibus,  aeta¬ 
tibus  omnibus,  unum  aeque  ac  tres  foetus  in 
lucem  proferentibus,  abortum  patientibus,  in¬ 
terdum  vel  foetum  praemature  enitentibus,  pari¬ 
ter  atque  uterum  recte  gerentibus,  facile  etiam 
ac  difficile  prolem  parientibus,  inimicus  est.  A 
multis  observatum  fuit  auctoribus,  aerem  hunc 
morbum  non  moderari ;  et  confirmatum  nobis 
videtur,  omnibus  anni  tempestatibus,  humidis 
aeque  ac  siccis,  exoriri. 


SYMPTOMATA. 

Die  secundo  vel  tertio  post  partum  plerum¬ 
que  oritur ;  sed  in  quibusdam  exemplis  citius 
contingit  ejus  accessio  ;  in  aliis,  e  contrario, 
ante  quintum  vel  sextum,  vel  etiam  decimum 
quartum  diem  haud  impetum  facit.  Morbum 
interdum  ante  partum,  vel  eo  tempore  ingruere 
nonnulli  ^  existimaverunt ;  sed  hae  sententiae 
nullis  argumentis  firmis  niti  nobis  visae  sunt. 

*-_C^^Ae  Eblanen. 

Haec  febris  aliquando  insidiose  aggreditur, 
sed  plerumque  sensu  rigoris  serpit,  qui  gradu 
et  spatio  temporis  in  diversis  aegris  differt  j  in 
aliis  autem  per  horae  spatium  perstantis  vixque 
minoris,  quam  qui  febrem  intermittentem  co¬ 
mitatur  ;  in  aliis  vero  ita  levis  est,  ut  vix  aut 
ne  vix  quidem  percipi  possit,  et  attentionem 
astantium  etiamque  aegrae  ipsius  toto  fugit. 

Huic  succedunt  calor  magnus,  inquietudo, 
faciei  rubor,  vultus  anxius,  et  pulsus  frequens, 
qui  aliquando  plenus  atque  durus  est,  saepius 
autem  exiguus  et  debilis.  Ab  ipso  morbi  ini¬ 
tio,  aegra  conqueritur  de  anxietate  et  circa 
praecordia  oppressione,  caeterisque  symptoma¬ 
tibus  febres  alias  comitantibus  j  quibus  sudor 
profusus  succedit,  symptomata  paululum  miti¬ 
gans.  Praeter  haec,  alia  morbo  propria  sunt ; 
dolor  abdomen  fere  totum  occupans,  adeoque 
ingravescens,  ut  aegra  sub  levissimo  tactu,  vel 
etiam  pondere  stragulorum  graviter  doleat,  in¬ 
terdum  quoque  a  lumbis  usque  ad  femina  de¬ 
scendens.  Jam  usque  a  morbi  initio  sinciput 
supra  supercilia  dolet ;  simulque  fere  semper 

vexant  vertigo,  nausea  et  vomitus ;  superve¬ 
niente  autem  diarrhoea,  plerumque  cessant. 
Respiratio  celeris  fit,  non  ex  quovis  pulmo¬ 
num  thoracisve  vitio,  sed  e  timore,  ne  abdo¬ 
minis  dolor,  detruso  septo  transverso  et  con¬ 
tractis  abdominis  musculis,  contra  inflamma¬ 
tam  peritonaei  partem  viscera  comprimenti¬ 
bus,  plurimum  augeatur.  Tussis  molesta, 
morbo  etsi  aliena,  aegram  saepe  infestat,  prae¬ 
sertim  si  inflammatio  ad  thoracem  extendat. 
Lingua  plerumque  albida  et  humida,  interdum 
linea  rubra  bipartita,  sed  raro  sordida  est.  Ca¬ 
lor  idem  haud  manet ;  sed  in  universum  parum 
augetur.  Cutis  plerisque  in  exemplis  aret  ca- 
letque  ;  sed  interdum  totum  corpus  sudoribus 
lenibus  et  incertis,  aegrae  tamen  levamen  quod- 

dam  afferentibus,  humidum  fit.  Sitis  plurimum 
urget,  et  potus,  praesertim  acidi,  desiderium 
adest.  Vomitus  doloris  accessionem  fere 
semper  subsequitur  ;  interdum  vero  ipsi  prae¬ 
cedit.  Primo  subviride  vel  subflavum  fluidum 
per  vomitum  ejicitur ;  postremo,  vero,  haud 
coffeae  sedimento  absimile.  Ineunte  mor¬ 
bo,  alvus  adstricta,  sed  plerumque  facile  sol- 

venda,  et  supervenit  diarrhoea  5  faeces  haud 
naturales,  sed  gravissime  olentes,  postremoque 
dejecta  materies  evomitae  similis  fit.  Urina 
parca  et  coloratissima  est,  et  dysuria  interdum 
vexat ;  sed,  superveniente  diarrhoea,  levatur. 
Ad  primum  febris  impetum,  lochia  tam  ad  quan¬ 
titatem,  quam  ad  qualitatem,  naturalia  suntj 
brevi  vero  tempore  plerumque  minuuntur,  vel 
penitus  evanescunt :  attamen  in  pluribus  ca¬ 
sibus  per  totum  morbi  decursum  imminuta  ma¬ 
nent.  Si  lactis  secretio  ante  morbi  accessum 
naturalis  sit,  cito  supprimitur  ;  et  mammae 
molles  flaccidaeque  fiunt.  Sanguis  detractus, 
et  jam  concretus,  superficiem  coriaceam  albam 
semper  ostendit,  sicuti  in  omnibus  aliis  morbis, 
qui  phlegmasiae  appellantur.  Delirium  vix 
unquam  supervenit,  nisi  in  ultimo  morbi  sta¬ 
dio.  Si  hoc  morbi  tempore  symptomata  non 
cohibeantur,  vires  maxime  prosternuntur,  et 
medicus  optimam  ejus  aegrae  medendi  occa¬ 
sionem  amittit.  Omnia  symptomata  in  vio- 
lentia  augentur,  pejora  fiunt  ruuntque.  Si 
aegra  nimis  calida  custoditur,  tum  saepius 
eam  obruit  sudor  profusus,  qui  in  miliariam, 

iionnunquam  sed  rarius  petechias,  cito  desinit. 
Lingua  fusca  seu  sordida  fit ;  vomitus  et  diar-^ 
rhoea  augentur.  Morbo  hoc  ordine  modoque 
progrediente,  respiratio  difficilis,  laboriosa,  et 
celeris  fit ;  et  pulsus  tam  frequens  ut  vix  aut 
ne  vix  quidem  numerari  possit.  Dolor  abdo¬ 
minisque  tensio  minuuntur ;  et  postremo,  subi¬ 
to  prorsus  cessant.  Faeces  et  urina  invite  de¬ 
jiciuntur.  Sudor  glutinosus  faciem  et  extrema 
occupat,  et  mors  aegra^n  e  vivis  cito  abripit. 
Quum  morbus  letho  solvatur,  interdum  tam  ra- 
’  pide  progreditur,  ut  aegra  intra  horas  viginti 
quatuor  corripiatur.  Quibusdam  autem  in  ca¬ 
sibus,  aegra  non  nisi  ad  tertiae  hebdomadis  fi^ 
nem  morbo  succumbit.  Tempus  resolutionis 
faustae  etiam  valde  incertum  est,  multisque  ex 
rebus  pendet.  Si  post  morbi  impetum,  medici¬ 
nae  cito  nobis  confugiendum  est,  plerumque 
cohibetur,  et  intra  duos  vel  tres  dies  saepe  pror¬ 
sus  cedit.  Si  vero  remedia  morbo  idonea  haud 
protinus  administrentur,  morbus  per  sex  vel 
septem  dies,  sed  raro  longius,  progreditur. 
Talia  phaenomena  in  universum  exhibet  puer¬ 
perarum  febris  5  quae  ob  aegrae  constitutionem. 

morbi  violentiam,  et  impetus  tempus,  multum 
nihilosecius  variari  possunt. 

Ex  historia  supra  memorata,  fas  mihi  vide¬ 
tur  opinioni  Domini  Hey  sequenti,  circa  symp¬ 
tomata  pathognomonica,  assentiri  ;  “  Eever  iu 
“  childbed,  accompanied  with  pain,  which  has 
no  complete  intermission,  and  extreme  sore- 
ness  of  the  abdomen;’"  Huic  dolorem  ca¬ 
pitis,  supra  oculos  praecipue  pungentem,  ad¬ 
dere  liceret.  Utcunque  auctores  de  morbi  na¬ 
tura  aliter  sentiunt,  vel  quascunque  varietates 
denotant,  haec  symptomata  in  ejus  descriptione 
semper  enumerantur. 


CADAVERIS  SECTIO. 

Plurimi  scriptores  de  hoc  morbo  eadem  phae¬ 
nomena  morbida  post  mortem  descripserunt. 
Abdomine  inciso,  quod  plerumque  tumidum, 
sed  modo  depressum  est,  aer  foetidissimus  eium- 
pit.  Pars  quaedam  peritonaei  plus  minusve 
inflammatione  semper  afficitur  ^  omentum  prae- 

sertim,  quod  aliquando  vel  suppuratione  vel 
gangraena  laborans  compertum  est.  Liquoris 
serosi  copia  magna,  et  particulae  materiae  lym¬ 
pham  coagulatam  referentes,  in  abdomine  inna¬ 
tantes  et  intestinis  adhaerentes  inveniuntur,  et 
in  medici  verbis  inclyti,  ‘‘  they  are  found 
uniting  them.  together  into  a  mass,  so  that  it  is 
difficult,  by  dissection,  to  disunite  one  turn  of 
intestine  from.  the  other 

Si  Denman,  Leak,  Hulme,  Home,  et  Gor^ 
DON  opera  adeamus,  non  solum  peritonaeum 
et  omentum  inflammatione  esse  obducta,  verum 
etiam  ventriculum,  mesenterium,  intestina,  ute¬ 
rum  et  illi  adhaerentia,  vesicam,  jecur,  pleu¬ 
ram  et  pulmones  quidem,  omnes  singulos  et 
conjunctos,  plus  minusve  inflammatione  labo¬ 
rasse,  inveniemus^ 

Adhuc  restat  ut  de  liquoris  hiijus  analysi 
chemica  disserere  pergam.  Et  hoc  quidem 
in  nullis  verbis  perspicuis  magis^  vel  potiori- 
bus,  quam  Doctoris  Pearson  fieri  potest,  qui 
dicit,  “  When  first  delivered  to  me,  it  was 
a  cream-like  fluid,  of  a  yellowish  cast,  and 

•  Dr  Momo  junior^  Morbid  Aiiatom.  p,  248. 

had  a  very  strong  fleshy  smell,  like  that  oi* 
meat,  which  has  been  kept  several  days ; 
“  but  was  not  at  all  foetid.  After  standing  a 
‘‘  few  hours,  a  depositiori  took  place  of  a  very 
“  copious,  opaque,  and  somewhat  curdy  fluid, 
“  from  a  brown  and  almost  ciear  fluid.  The 
‘‘  brown  fluid  and  sediment  being  thrown  on  a 
“  filtre  of  three  folds  of  paper,  about  seven- 
“  eighthsof  thewhole  fluid  passed  through  slow- 
ly,  leaving  on  the  filtre  a  very  thick,  yellow- 
‘‘  ish,  and  somewhat  curdy  matter.  The  above 
cream-like  fluid  appears  to  be  a  mechanical 
mixture  of,  in  appearance,  a  slightly  coagu- 
“  lated  matter,  and  a  fluid-like  serum,  in  many 
properties,  in  the  proportion  of  one  pait  of 
“  the  former  to  sixty- three  of  the  latter.  But 
“  as  to  the  difference  in  qualities  between  this 
seemingly  coagulated  matter  and  the  coagu- 
“  lable  lymph  of  the  blood  and  lymphatics, 
‘‘  caseous  matter,  pus,  mucus,  and  other  animal 
“  mucilages,  we  cannot  distinguish  them  with- 
“  Qut  farther  experiments 


*  Clarke’s  Practical  Essays. 

CAUSAE. 

De  causis  puerperarum  peritonitidis  multum 
inter  medicos  disputatum  est ;  nam  de  illis  adeo 
dissentiunt,  ut  quae  huic  causa  proxima,  illi  prae- 
disponens  tantum,  alteri  vero  morbi  indicium 
esse  videatur  ;  quia,  ut  Professor  noster  celeber¬ 
rimus  Gregorius  elegantissime  notat,  morbus 
‘‘  non  est  unus  et  simplex  eventus  vel  mutatio, 
‘‘  qualem  in  rebus  inanimatis  contemplari  sole- 
mus,  et  effectum  vocare ;  sed  series,  saepe  lon- 
ga,  talium  eventuum  vel  mutationum ;  qua- 
rum  aliae  aliis  causae  videntur  esse.”  Et  ite¬ 
rum,  “  Symptomata  vel  morbi  indicia,  alia  alia 
producentia,  prima  ab  ipsa  morbi  causa  pro- 
venientia.”  Primo  de  illis  causis  loquar, 
quae  remotae  dicuntur,  et  in  praedisponentes 
et  excitantes  disjunguntur.  Inter  causas  prae¬ 
disponentes  enumerantur  mentis  affectus,  tam 
deprimentes  quam  excitantes,  functiones  cor¬ 
poris  maxime  turbantes,  praesertim  animi  dolor, 

luctus,  terror,  metus,  pudor,  solicitudo,  moesti- 
tia,  &c.  Hinc  accidit  ut  celeberrimus  Lear 
notat,  puellas  viro  maturas,  et  sacra  conjugii 
jura  non  manentes,  veneri  autem  privatim  sese 
devoventes,  indeque  gravidas  factas,  dedecus  et 
infamiam  expectare,  huic  morbo  maxime  pro¬ 
clives  esse.  Quod  ad  aetatem  et  corporis  habi¬ 
tum  attinet,  nihil  comperti  habemus.  Corpus 
quoque  praedisponi  dicitur  cibi  nimia  copia  con¬ 
diti,  vita  otiosa  et  sedentaria,  stimulantium  usu, 
et  post  partum  nimis  arcta  compressione.  Quod¬ 
cunque  etiam  corpus  exile  reddit  ex  praedispo- 
nentibus  est,  ut  cibus  parum  nutriens,  exerci¬ 
tatio  vehemens,  somnus  nirnium  longus  vel  bre¬ 
vis,  frigusque  corpori  admotum.  Neque  sen¬ 
tire  non  possum,  praedispositionem  alvi  astric¬ 
tione  magnopere  auctam  esse,  quae  fere  semper 
parturitionis  tempore  evenit,  omnino  neglecta, 
praesertim  quum  bene  notum  fuerit,  alvum  diu 
astrictam  morbos  organorum  digestionis  fere 
excitasse,  et  per  eos  totius  generis  nervosi  per¬ 
turbationem,  et  morbos  denique  locales  vel  ge¬ 
nerales  *.  Cum  febris  puerperarum  multo  fre- 


•  Vide  Opera  Chirurgica  Abernethy. 

quentior  uno  quam  in  alio  tempore  est,  quidam 
medici  clarissimi  causam  ejus  ad  aeris  quandam 
constitutionem  epidemicam  esse  referendam  ex¬ 
istimarunt.  Obstat,  autem,  huic  sententiae, 
frequens  ejus  aut  epidemica  vis  in  quadam  re¬ 
gione,  aut  urbe,  dum  regionibus  et  urbibus  vi¬ 
cinis,  vel  aliis  ejusdem  oppidi  partibus,  abest. 
Multae  diversaeque  theses  ad  morbi  hujus  cau¬ 
sam  excitantem  explicandam  fictae  sunt  j  vete¬ 
res  auctores  *  quidem  ad  lochiorum  retentionem 
vel  suppressionem,  recentiorest  autem  ad  lactis- 
translationem  retulerunt.  Hae  autem  theo¬ 
riae  futiles  et  haud  accuratae  sunt ;  nupera 
enim  observatione  satis  compertum  habemus,  ut 
jam  antea  diximus,  lochia  saepe  per  totum 
morbi  decursum  profluere,  etiam  lactis  secre¬ 
tionem  impeditam,  non  ante,  sed  post  morbi  ac¬ 
cessionem  evenire.  Lactis  igitur,  et  lochiorum 
diminutio  vel  suppressio  pro  morbi  effectibus, 
non  pro  causis,  habenda  est.  Multi  t  morbum 
nostrum  ex  inflammatione  omenti  et  intestino- 

*  Hippocrates,  Galen,  Sennevtus,  Mercatus,  Forestus,  &c. 

f  Van  Swleten,  Willis,  Doulcet,  Doublet,  Puzos  Levret,  Sydenham, 
Mauriceau,  &c. 

t  Kulme,  Leak,  Deiaroche,  &c. 

rum  profluere  putarunt ;  adjicientes  tamen,  in¬ 
flammationem  produci  vel  ab  uteri  inter  gravi¬ 
ditatem  pressura,  et  musculorum  abdominis 
septique  transversi  contractione,  vel  ab  ea  pres¬ 
sura  post  partum  subito  remota.  Si  talis  vera 
morbi  causa  esset,  inter  puerperas  multo  fre- 
quentior  esse  debet.  Haec  enim,  notandum 
est,  puerperis  omnibus  communia  adesse.  Si 
inflammatio  quoque  ab  uteri  inter  graviditatem 
pressura  penderet,  multo  frequentior  ante  quam 
post  partum,  ob  majorem,  tunc  temporis,  pres¬ 
suram,  inveniretur  ;  hoc  autem  nunquam  acci¬ 
dit  ;  et  quomodo  hujus  theoriae  defensores  na¬ 
turam  morbi  contagiosam  explicant  ?  mulieres 
enim,  quae  eadem  obstetrice  usae  fuerunt,  moi- 
bo  tantum  affectae  sunt ;  dum,  contra,  quae 
aliis  ministris  fortunate  usae,  etiamsi  in  eodem 
oppido  degentes,  effugiunt. 

Mulieres  huic  morbo  nunquam,  nisi  post 
partum,  obnoxiae  sunt.  Experientia,  igitur, 
constat,  id  inter  causas  excitantes  puerperium 
jure  meritoque  sibi  locum  vindicare.  Haud 
desunt  qui  *  opinati  sunt,  puerperarum  perito- 


*  While,  Walsh,  Clarke. 

lutidem  inter  et  typhum  nullum  interesse  dis* 
crimen  ;  et  certe  quod  ad  symptomata  attinet, 
quaedam  morbo  utrique  communia  adesse  mi¬ 
nime  negatur.  Quaedam  differentiae,  tameii, 
satis  notabiles  inveniuntur.  Sensorii  conditio 
quam  maxime  differt :  in  typho  sensorii  func- 
tiones  plurimum  turbantur  in  puerperarum 
peritonitide  autem  sensus  interni,  usque  ad 
mortem  instantem,  immoti  fere  et  imminuti 
manent;  Citatiore  etiam  cursu  febris  puerpe¬ 
ralis  ad  finem  tendit,  quam  typhus  plerumque 
solet ;  et  multo  minus  lethalis  haec  quam  illa 
grassatur.  Gignitur  nunquam  contagione  ty¬ 
phus  in  nutricibus,  quae  puerperas  curare  so¬ 
lent,  et  contagioni  ejus  solae  patent  puerperae. 
In  typho  nullus  peculiaris  propriusve  abdomi¬ 
nis  cruciatus  adest.  Typhus  verus,  a  conta¬ 
gione  evidente  ortus,  puerperas  aliquando  in- 
vadit,  absque  puerperarum  peritonitidis  signis 
pathognomonicis.  Hujusce  rei  exemplum  lu¬ 
culentissimum  memoriae  traditur  a  celeberri¬ 
mo  Kirkland,  verbis  sequentibus  :  A  young 
woman  had  very  lately,  as  I  was  informed, 
an  extreme  good  time  of  her  first  child,  but 

“  she  was  uiifortunately  put  into  a  bed,  out  of 
which  her  sister,  my  patient,  had  been  re- 
“  moved,  who  had  long  lain  ill  of  a  slow  ner- 
“  vous  fever.  If  we  except  her  not  having  a 
stool,  she  went  on  very  well  for  five  or  six 
‘‘  days  ;  the  lochia  being  properly  discharged, 
‘‘  she  slept  well ;  and  her  breasts  were  proper- 
“  ly  filled  with  milk.  But,  about  the  conclu- 
‘‘  sion  of  this  period,  probably  when  the  mias- 

I 

ma  received  from  the  curtains  and  bed- 
clothes  began  to  take  effect,  she  complained 
‘‘  of  pain  in  her  head,  was  feverish,  and  her 
“  fever  increasing  with  want  of  sleep,  I  was 
desired  to  see  her  on  the  eighth  day  of  her 
“  lying  in.  I  then  found  her  in  a  hot  sweat/ 
with  an  excessive  quick  pulse,  and  exactly 
“  with  the  same  kind  of  symptoms  which  ac- 
companied  her  sister’s  fever.  A  clyster  was 
immediately  given  with  good  effect ;  other 
‘‘  remedies  were  ordered  ;  and  her  breasts 
‘‘  had  been  and  stili  continued  to  be  carefully 
“  drawn,  till  they  became  flaccid  from  milk 
not  being  secreted  ;  but  the  parents  of  the 
woman  having  lost  another  daughter  in  child- 

^ '  bed,  were  firmly  persuaded  this  would  die  al- 
so.  Thus  she  continued  in  the  same  bed, 
remedies  were  entirely  negleeted,  she  soon 
‘‘  became  delirious,  and  did  die  on  the  twelfth 
day  after  her  delivery  ;  but  she  had  neither 
‘‘  diarrhoea,  pain,  soreness,  or  swelling  in  any 
part  of  the  abdomen,  though  the  lochia  en- 
tirely  stopped  on  the  second  day  of  the  fe- 

<«  ygj. 

Tredecim  hujusmodi  exempla  aeque  perspi¬ 
cua  et  manifesta  Clarke  t  Dublinensis  a  se  vi¬ 
sa  enumerat. 

Nonnulli  t  febrem  puerperarum  nihil  aliud 
quam  inflammationem  uteri  existimarunt ;  sed 
inter  hysteritidis  symptomata  et  puerperarum 
febrem  magnum  discrimen  est,  ut  in  diagnosi 
statuenda  mihi  observandum  erit.  Sententia 
Doctoris  Young§,  olim  obstetricae  artis  pro¬ 
fessoris  in  hac  academia,  et  aliorum  11  fuit,  puer¬ 
perarum  febrem  ejusdem  naturae  ut  erysipelas 
esse.  Sed  nunc  hanc  opinionem  diutius  non  te¬ 
nent,  et  res  circumstans  horum  duorum  mor¬ 
borum  eodem  tempore  et  in  eodem  nosoco- 

*  Kirkland,  Case  xvi.  f  Med.  Commentarles,  vol.  xv. 

I  Hoffman,  Denman,  Johnson.  §  Encyclop.  Britan.  vol.  iii. 

3  Doctor  Haniilton  Praelect. 

C 


18 


DE  FEBRE  PUERPERARUM. 


mio  aggredientium  adventitia  existimanda  est. 
Sunt  qui  opinantur  febrem  puerperarum  a 
vera  peritonaei  vel  omenti  inflammatione  in 
statu  puerperali  distingui  posse  ;  sed  mihi  fas 
videtur,  hos  duos  morbos  varietates  tantum 
morbi  ejusdem,  et  non  genera  diversa,  esse  con¬ 
siderandos.  Morbo  nostro  propagatio  per  con¬ 
tagium  inflammatione  locali  stipatum,  minime 
est  propria,  utpote  ejusdem  rei  cynanche  ma¬ 
ligna  et  Ophthalmia  Aegyptiaca  praeclara  prae¬ 
bent  exempla. 

Omnibus  auctorum  sententiis  supra  enume-  . 
ratis  consideratis,  jure  meritoque  nobis  conclu¬ 
dere  licet,  puerperarum  peritonitidem  morbum 
esse  primario  vere  inflammatorium,  cito  autem 
putridum  devenire. 


DIAGNOSIS. 


Febris  Puerperarum  cum  febre  lactis,  dolo¬ 
ribus  partui  succedentibus,  colica,  hysteritide, 

*  Clarke,  Thomas. 

febre  miliaria,  cholera,  ephemera  et  enteritide 
confundi  potest. 

In  febre  lactea  dolor  et  tensio  abdominis 
absunt ;  mammae  glandulaeque  axillares  flac¬ 
cidae  sunt,  tumescunt,  dolentque,  et  sympto¬ 
mata  omnia  mitiora  sunt. 

Dolores  partui  succedentes  nulla  fere  sti¬ 
pantur  pyrexia,  et  per  intervalla  intermittunt ; 
in  his  etiam  abdomen  manu  tactum  parum  dolet. 

Colica,  pressura  dolorem  abdominis  minu- 
ente,  pyrexia  absente,  dolore  circa  umbilicum 
praecipue  torquente,  et  alvo  pertinaciter  astric¬ 
ta,  distinguitur. 

In  hysteritide,  pulsus  valde  durus,  cutis 
maxime  calida,  et  aegra  dolore  ardenti  pulsa- 
tilique  in  regione  tantum  uteri  turbatur  ;  at  in 
febre  puerperarum  dolor  plus  minusve  per  ab¬ 
domen  universum  *  patet :  porro  in  illa,  lochia 
fere  semper  subito  supprimuntur,  quod  nun¬ 
quam  in  hac  accidit  j  tactu  quoque  os  uteri  in 
hysteritide  dolet,  et  delirium  cito  invadit. 

Sudor  profusus,  odor  ejusdem  acidus,  et  cu- 


-*  Baillie,  p.  387, 

tis  sensatio  pruriens,  quae  eruptionem  miliariam 
antecedunt,  hos  morbos  satis  distinguunt. 

Cholera,  pyrexiae  et  doloris  abdominis  ab¬ 
sentia,  torminis,  musculorum  partium  extrema¬ 
rum  spasmo,  et  praecipue  vomitu  et  diarrhoea 
profusa  dignosci  potest. 

In  ephemera  paroxysmus  brevior  est,  et  in 
sudore  profuso  cito  terminat ;  dolor  abdominis 
eam  a  febre  peritonitide  distinguit. 

Inter  enteritidem  et  febrem  puerperarum 
difficilior  fit  diagnosis.  In  illa  quidem  dolor 
supra  orbitas  abest ;  abdominis  etiam  dolor  cir¬ 
ca  umbilicum  praecipue  torquet ;  delirium  ci¬ 
to  evenit ;  et  alvus  pertinaciter  obstipatur.  In 
hac,  autem,  alvus  facile  solvenda  est. 


PROGNOSIS, 

Morbus  fere  nullus,  praeter  pestem,  cui 
a  quibusdam  *  collata  fuit,  tam  funestus  est 
quam  febris  puerperalis.  In  nonnullis  exem- 


*  Hulme,  &c.  p.  29. 

piis,  quibus  indicia  faustissima  sunt,  prognosin 
nostram  caute  dari  oportet ;  quod  aliquando 
remissiones  fallaces  in  hoc  morbo  apparent. 
Multo  magis  lethalis  in  nosocomio  esse  dicitur, 
quam  in  aedibus  privatis.  Periculum  plerum¬ 
que  doloris  gradui,  abdominis  tensioni,  impetus 
tempori,  organis  vexatis,  symptomatum  febri¬ 
lium  violentiae,  et  animi  corporisque  condi¬ 
tioni  ante  partum  respondebit.  Quo  citius  mor¬ 
bus  a  partu  invadit,  eo  vehementius  timendus 
est.  Si  diarrhoea  lenis  mature  superveniat,  vel 
medicamentis  inducatur,  pulsu  eodem  tempore 
tardiore  et  pleniore  facto,  cute  et  lingua  humes- 
centibus,  dolore  et  tensione  abdominis  diminu¬ 
tis,  fausta  et  saepe  critica  est.  Spiritus  facilis, 
urina  sedimentum  deponens,  et  aegra  in  lecto 
sese  convertens,  inter  bona  indicia  recenseri 
possint.  Lochiorum  et  lactis  recens  eruptio, 
si  omnino  utraque  suppressa  fuerit,  vel  tantum 
diminuta,  optimum  omnium  est.  Periculosum 
e  contrario  est,  si  alvus,  ante  morbi  impetum, 
tarda,  et  mens  dejecta  fuerit. 

Quanto  major  sit  dolor,  quantdque  major 
sit  abdominis  tensio,  tanto  periculosior  morbu^. 

Si  diarrhoea,  morbo  celeriter  et  graviter  inva¬ 
dente,  non  superveniat,  vel  a  medicamentis  non 
inducatur,  et  faeces  nigrae  foetidaeque  sint,  in¬ 
dicium  infaustissimum  est  j  praesertim,  si  aer 
grae  vires  frangi  videantur,  pulsus  debilis  sit 
et  frequens,  et  abdominis  tensio  haud  diminua¬ 
tur.  Cessatio  doloris  subita,  vigilia  haud  inter¬ 
missa,  vultus  color  pallidus  vel  lividus,  vomi¬ 
tus  materiae  kuphae  sedimentis  similis,  dejecr 
tiones  sine  voluntate,  pulsus  tam  frequens  et 
debilis  ut  vix  percipi  possit,  subsultus  tendinum, 
sudores  gelidi  et  glutinosi,  maculae  aeruginosae 
super  cutem,  et  animus  a  nullis  rebus  externis 
excitatus,  brevi  tempore  mortem  praemonent. 


RATIO  MEDENDI. 


Medici  fere  omnes,  de  remediis  quorum  usu 
hanc  febrem  se  curaturos  sibi  pollicentur,  mis¬ 
sione  sanguinis  excepta,  consentiunt.  Sed  re¬ 
cens  experientia  nos,  ni  fallor,  docet,  venaesec- 

iionem  plus  prodesse,  quam  omnia  alia  remO'- 
dia,  si  modo  tempestive  et  copiose  adhibeatur^ 
Opinor  autem  nil  aliquando  prodesse,  quia  ea 
vel  serius  vel  parcius  utuntur. 

Effusione  jam  facta,  sanguinem  mittere,  quo¬ 
niam  ad  debilitatem  augendam  valeat,  certe 
multum  nocere  potest.  Hinc  videndum  est, 
quanta  prudentia  vel  solertia  in  curatione  adhi¬ 
benda  opus  esse.  Medici  *  clarissimi  fere  omnes 
in  ejus  utilitatem  consentiunt,  et  praeterea  ra¬ 
tio  ipsa  ad  inflammationem  depellendam  ne- 
cesse  esse  docet,  quae  huic  morbo  nunquam 
non  adest*  Pulsus  frequens  et  debilis  multos  a 
venaesectione  deterruit.  Bene  autem  intelligi- 
•  tur  has  pulsus  affectiones  ab  oppressione,  non 
debilitate  oriri ;  nam,  dum  sanguis  detrahitur, 
pulsus  tardior  atque  plenior  fit,  doloris  abdo¬ 
minis  et  omnium  aliorum  symptomatum  remis¬ 
sione  succedente.  Interdum,  in  aliis  morbis, 
sanguinem  etiam  largius  et  saepius  mittere 
oportet,  quamvis  pulsus  parvus  et  debilis  sit, 
veluti  in  quibusdam  viscerum  abdominalium, 


•  Dentuan,  Leak,  Hulme,  Gordon,  Armstrong,  Hey,  aliique  plurimi. 

praesertim  ventriculi  et  intestinorum,  inflam¬ 
mationibus  ;  nam,  ut  Leakio  probe  dicere  visum 
fuit,  ‘‘  there  is  great  difference  between  nature 
“  oppressed  and  nature  exhausted.’’ 

In  casibus  dubiis,  quales  satis  frequenter 
occurrunt  *,  sanguis  caute  mittendus  est,  et 
quantitas  solummodo  augenda,  si  pulsus,  san- 
(^uine  fluente,  mollior  et  validior  evadat»  Sin 

iD 

autem  pulsus  debiliores,  frequentiores,  et  ab¬ 
normes  fiant,  venaesectio  adeo  non  prodest,  ut 
etiam  noceat,  protinusque  supprimenda.  Opi¬ 
nantur  quidam,  velocitatem  symptomatum  pu¬ 
trefactionis  sanguinis  missionem  prohibitu- 
.  sed  sanguinis  detractione  tempestive  ad¬ 
hibita,  nulla  putrescentiae  signa  unquam  sese 
monstrare  possunt.  Hoc  enim  cuiandi  modo, 
signa  suppurationis-  et  gangraenae,  quae  mor-- 
tem  antecedunt,  prorsus  praecaventur. 

Sanguinis  copia  missi,  viribus  aegrae,  mor¬ 
bique  violentia,  regenda  est.  Sin  autem  vires 
admodum  prostratae  sunt,  sanguinis  missione 

*  In  the  treatment  of  puerperal  fever  it  wlll  soraetimes  be  found  a  poinfc 
of  great  difficulty  to  deterraine  with  precision,  whether  a  vein  should  be 
ppened  or  not.  Annstrong,  p.  75  and  76. 

topica,  veliiti  scarificatione,  vel  hirudinibus,  uti 
multum  tutius  erit. 

Omnes  apud  medicos  jam  constat  purgatio¬ 
nem  semper  esse  necessariam ;  et  pluribus  in 
casibus,  quum  morbus  violentia  non  multum 
progressus  fuerit,  cathartica  venaesectionem  su¬ 
pervacuam  reddere  possunt  *.  Calor  externus 
supra  modum  corpori  baud  admovendus,  aerque 
ambiens  cubiculo  semper  libere  admissus  est. 
Refrigerantia  etiam,  ut  acida  vegetabilia,  sales 
neutrales,  fructusque  maturi,  ad  violentiam  fe¬ 
bris  mitigandam  quam  maxime  conducunt. 

Praeter  remedia  jam  dicta,  multa  alia  ex  usu 
veniunt  medicamenta,  quorum  alia  curare,  alia 
mitigare,  alia  yexo  specijice  mederi  (ut  putent) 
fuere  administrata.  Specificorum  sunt  ipeca- 
cuanha  et  oleum  volatile  pini  purissimum.  Ipeca- 
cuanha  ab  Doulcet  fuit  exhibita,  et  de  adminis¬ 
trandi  modo  in  sequentibus  narratur  verbis  : 
“  M.  Doulcet,  present  un  jour  au  moment 
meme  ou  un  femme,  nouvellement  accouchee, 

*  Having  been  accustomed  to  treat  puerperal  fever  solely  by  active 
purging,  I  can  speak  decisively  in  favour  of  that  naode  of  practice. 
Vide  Mr  J.  Wolf’s  Letter.  Armstrong  Appen. 

ressentit  les  premieres  atteintes  de  cette  ma- 
ladie,  qui  debuta  cliez  elle  par  des  vomisse- 
‘‘  mens,  suivit  promptement  1’indication  qui  se 
‘‘  presentoit  5  la  fit  vomir  a  Pinstant  avec  quinze 
‘‘  grains  d’ipecacuanba,  qui  lui  furent  donnes 
en  deux  doses  j  repeta  le  vomitif  le  lendemain, 
ayant  alors  observe  une  remission  notable 
dans  les  symtomes  ;  soutint  les  dejections 
“  que  cette  second  dose  procura,  par  une  potion 
“  huileuse,  avec  addition  de  deiix  grains  de 
kermes  mineral  j  prevint  ainsi  le  depot,  qui 
“  inena9oit  de  se  former,  et  il  sauva  la  mala- 
de*.”  Successu  tam  magno  haec  ratio  me¬ 
dendi  stipata  fuit,  ut  centum  nonaginta  quin¬ 
que  puerperae,  quae  ea  utebantur,  convalue¬ 
runt  ^  dum,  contra,  quinque  vel  sex,  quae  huic 
remedio  repugnabant,  morti  occubuere.  Ve¬ 
risimilius  tamen  est,  remedium  fuisse  laudatum 
sine  viribus  ejus  curandi  juste  probatis,  casus¬ 
que  curatos  fuisse  ephemerae  formas  ;  nam  in 
stadio  frigido,  quis  alias  febres  ab  aliis  dignos¬ 
cere  possit  ?  Praeterea  in  hac  insula  experien¬ 
tia  efficacem  eam  non  confirmavit.  Emetica 


*  Rapport  fait  par  ordre  du  gouvernement  de  fievre  puerperale. 

valde  auxiliari  possunt,  si  aegra  primo  fuit 
purgata  et  sanguis  libere  detractus  ;  praeseiv 
tim,  abdominis  dolore  non  urgente,  et  nau¬ 
sea  et  vomitu  perpetuo  comitantibus.  Oleum  te¬ 
rebinthinae  vero  ab  Sfs  ad  pro  dose  a  Doc- 
tore  Brennan,  Eblanensi,  multum  fuit  lauda¬ 
tum,  catharsin  plenam  plerumque  inducit,  et 
effectus  boni  haberi  possunt  eo,  quod  tantum 
efScax  erit,  quo  magis  minusve  purgaverit,  et 
nulla  vi  specifica  hunc  morbum  curandi  praedi¬ 
tum  est. 

Fomenta  abdominis  parti  dolenti  saepe  ad^ . 
mota  plurimum  prodesse  solent ;  partes  scilicet 
relaxando,  doloremque  leniendo.  Epispastica 
abdomini  applicata  utilia  fuere  aliquando  com¬ 
perta  ;  sed  morbo  incipienti  sunt  adhibenda, 
etenim  si  multo  serius  administrata,  irritatio¬ 
nem  excitando  morbi  violentiam  augent,  haud 
minuunt. 

Enemata  e  nicotiana  tabaco  confecta,  a  non- ^ 
nullis  multum  sunt  adhibita  et  laudata ;  sed  si 
unquam,  certe  maxima  cura  et  cautione  sunt 
exhibenda  ;  namque  remedia  sunt  tam  valde 
sedantia,  ut  vim  vitalem  cito  extinguere  queant. 

Enemata  emollientia  et  laxantia  mitiora,  prout 
occasio  requirat,  administranda  sunt. 

Digitalis  inter  remedia  ad  lioc  malum  cu- 

o 

randum  recensetur,  et  quidem  utilis  esse  possit, 
si  vires  aegrae,  effusione  jamjam  facta,  haud 
succubuerunt. 

Si  a  remediis  supra  memoratis  nullum  affera¬ 
tur  symptomatum  levamen,  et  si  aegra  viribus 
defecta  langueat,  omnia  tunc  temporis  in  putre¬ 
dinem  ruere  timendum  est.  Aegrae,  igitur,  vi¬ 
res  sustentare,  et  proclivitatem  ad  putredinem 
•  corrigere,  vini,  potionumque  cardiacarum  usu, 
pulvere  corticis  peruviani,  opio,  stimulisque 

aliis,  necesse  est. 

/ 

Haec  sunt  remedia  quae  memoratu  dignis¬ 
sima  sunt.  Attamen,  ut  mihi  videtur,  haud  sine 
discrimine  adhiberi  debent ;  sed  secundum  fe¬ 
bris  impetum,  aetatem  viresque  aegrae,  et  alia 
quae  sagacis  in  animo  medici  semper  versan¬ 
tur. 


FINIS. 


